wannaphong/clean_thaiwikipedia huggingface dataset:
# พระยาโชฎึกราชเศรษฐี (มิ้น เลาหเศรษฐี)
มหาอำมาตย์ตรี พระยาโชฎึกราชเศรษฐี (มิ้น เลาหเศรษฐี) (2411 – 11 พฤษภาคม 2472)ข่าวตาย เป็นขุนนางชาวไทย อดีตเจ้ากรมท่าซ้าย อดีตองคมนตรีในรัชสมัยพระบาทสมเด็จพระปกเกล้าเจ้าอยู่หัว

 ประวัติ 
พระยาโชฎึกราชเศรษฐี เกิดเมื่อปี 2411 เป็นบุตรชายของพระเจริญราชธน (เท่ง เลาหเศรษฐี) ด้านชีวิตครอบครัวสมรสกับคุณหญิงเพิ่ม

พระยาโชฎึกราชเศรษฐีถึงแก่อนิจกรรมด้วยโรคปอดบวม เมื่อวันที่ 11 พฤษภาคม 2472

 รับราชการ 
พระยาโชฎึกราชเศรษฐีเริ่มต้นรับราชการในกรมท่าซ้าย ก่อนจะได้รับพระราชทานสัญญาบัตรบรรดาศักดิ์เป็น หลวงเจริญราชธน ถือศักดินา 400 เมื่อวันที่ 20 มกราคม 2438พระราชทานสัญญาบัตร จากนั้นในวันที่ 22 สิงหาคม 2442 ท่านได้รับพระราชทานสัญญาบัตรเลื่อนบรรดาศักดิ์เป็นพระในนามเดิม ถือศักดินา 800พระราชทานสัญญาบัตร ต่อมาในวันที่ 4 สิงหาคม 2454 ท่านได้รับพระราชทานสัญญาบัตรเลื่อนบรรดาศักดิ์เป็นพระยาในนามเดิม ถือศักดินา 1000พระราชทานสัญญาบัตร์ขุนนาง

ในวันที่ 27 สิงหาคม 2454 ได้โปรดเกล้าฯ พระราชทานยศให้ท่านเป็น อำมาตย์ตรี นอกตำแหน่งพระราชทานยศ กระทรวงนครบาล (หน้า 1162) กระทั่งวันที่ 31 กรกฎาคม 2455 ได้โปรดเกล้าฯ ให้ท่านกลับเข้ารับราชการในตำแหน่งเจ้ากรมท่าซ้ายพร้อมกับพระราชทานยศ มหาอำมาตย์ตรีพระราชทานยศ ในวันที่ 30 ธันวาคม 2458 ได้โปรดเกล้าฯ พระราชทานสัญญาบัตรเปลี่ยนบรรดาศักดิ์เป็น พระยาโชฎึกราชเศรษฐี ถือศักดินา 1400พระราชทานสัญญาบัตรบรรดาศักดิ์

 เครื่องราชอิสริยาภรณ์ 
ราชกิจจานุเบกษา, พระราชทานเครื่องราชอิสริยาภรณ์, เล่ม ๓๘ ตอนที่ ๐ ง หน้า ๓๑๘๖, ๒๙ มกราคม ๒๔๖๔
ราชกิจจานุเบกษา, พระราชทานเครื่องราชอิสริยาภรณ์จุลจอมเกล้า, เล่ม ๓๓ ตอนที่ ๐ ง หน้า ๒๑๙๓, ๑๙ พฤศจิกายน ๒๔๕๙
ราชกิจจานุเบกษา, พระราชทานเครื่องราชอิสริยาภรณ์, เล่ม ๓๔ ตอนที่ ๐ ง หน้า ๓๐๖๓, ๒๐ มกราคม ๒๔๖๐
 19 มีนาคม 2459 – เข็มข้าหลวงเดิมพระราชทานเข็มข้าหลวงเดิม
# เกาะหินดับ
เกาะหินดับ เป็นเกาะในตำบลอ่างทอง อำเภอเกาะสมุย จังหวัดสุราษฎร์ธานี ในพื้นที่อุทยานแห่งชาติหมู่เกาะอ่างทอง ตั้งอยู่ ณ ละติจูด 9° 40' 50" เหนือ ลองจิจูด 99° 40' 54" ตะวันออก เกาะมีความกว้าง 400 เมตร ยาว 500 เมตร สูง 75 เมตร อยู่ทางทิศตะวันออกของเกาะช้างโทรม ระยะห่าง 1.8 กิโลเมตร

เกาะมีลักษณะของแนวแนวหินบาง&hairsp;ๆ เรียงซ้อนขึ้นมาเหมือนงานประติมากรรม และมีหินหลากหลายสี เช่น สีส้ม ดำ เป็นจุดที่มีแนวปะการังและ ชายหาดยาวที่สุดในเขตอุทยานแห่งชาติหมู่เกาะอ่างทอง
# นายกรัฐมนตรีคาซัคสถาน
นายกรัฐมนตรีแห่งสาธารณรัฐคาซัคสถาน  เป็นหัวหน้ารัฐบาลของประเทศคาซัคสถาน อำนาจสูงสุดเป็นอันดับสองรองจากประธานาธิบดีคาซัคสถาน และเป็นหัวหน้าคณะรัฐมนตรี มีหน้าที่ให้คำแนะนำแก่ประธานาธิบดีในการปฏิบัติหน้าที่ของรัฐสภาคาซัคสถาน ผู้ดำรงตำแหน่งคนปัจจุบันคือ โวลฌัส เบียกเตียนัฟ ซึ่งดำรงตำแหน่งตั้งแต่วันที่ 6 กุมภาพันธ์ พ.ศ. 2567
# เกาะเภตรา
เกาะเภตรา ([เพ-ตฺรา] มีความหมายว่า เรือหรือเรือสำเภา) เป็นเกาะในตำบลเกาะสุกร อำเภอปะเหลียน จังหวัดตรัง ในพื้นที่อุทยานแห่งชาติหมู่เกาะเภตรา ตั้งอยู่ ณ ละติจูด 7° 01΄.7 เหนือ ลองจิจูด 99° 28΄.7 ตะวันออก เกาะมีความกว้าง 500 เมตร ยาว 3.2 กิโลเมตร มีเนื้อที่ 93,185 ตารางกิโลเมตร สูง 352 เมตร อยู่ทางทิศเหนือของ เกาะตาใบ ระยะห่าง 4.8 กิโลเมตรสำนักงานราชบัณฑิตยสภา. อักขรานุกรมภูมิศาสตร์ไทย เล่ม 3 (อักษร น-ม) ฉบับราชบัณฑิตยสภา. พิมพ์ครั้งที่ 4. กรุงเทพมหานคร : เดอะ เบสท์ เพรส แอนด์ ครีเอชั่น, 2560. (แก้ไขปรับปรุงข้อมูลเมื่อ พ.ศ. 2563)

หากมองจากระยะไกลจะเห็นเกาะเภตราคล้ายกับเรือสำเภากำลังอับปาง ตัวเกาะเป็นภูเขาหินปูนที่มียอดแหลมสูง มีแนวหาดทรายขาวยาวไปตามแนวเกาะ ด้านทิศตะวันออก เป็นแหล่งดำน้ำดูปะการังทั้งน้ำตื้นและน้ำลึก

เกาะเภตรามีพันธุ์ไม้ที่สำคัญคือ ตะเคียนหิน ตะเคียนทราย ยางสาวดำ ตะแบก ไฉน มะม่วงป่า พะยอม ศรีตรัง แคฝอย อินทนิล กระโดน ส้มเสี้ยว ฯลฯ และพืชพื้นล่าง เช่น หวาย เฟิน มอส ขิง ข่า ไผ่ ขณะที่ป่าชายหาดก็เป็นป่าโปร่ง พันธุ์ไม้ที่พบได้แก่ สนทะเล กระทิง ปอทะเล โพทะเลหูกวาง กาหยี จิกเล พืชพื้นล่างเป็นพวกเตยทะเลหรือลำเจียก และยังมีป่าชายเลน
# นิคม บุญวิเศษ
นิคม บุญวิเศษ (เกิด 20 มกราคม พ.ศ. 2513) เป็นสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย อดีตหัวหน้าพรรคพลังปวงชนไทยนิคม บุญวิเศษ หน.พรรคเล็กขั้วปชต. อดีตสมาชิกสภาผู้แทนราษฎร แบบบัญชีรายชื่อ สังกัดพรรคพลังปวงชนไทยคนตามข่าว : นิคม บุญวิเศษ ยื่นร้องส่งตีความ-เลื่อนถกพรรค

 ประวัติ 
นิคม เกิดเมื่อวันที่ 20 มกราคม พ.ศ. 2513 ที่ จังหวัดกาฬสินธุ์ สำเร็จการศึกษาระดับปริญญาตรี คณะครุศาสตร์อุตสาหกรรม จากสถาบันเทคโนโลยีพระจอมเกล้าเจ้าคุณทหารลาดกระบัง และระดับปริญญาโท คณะบริหารธุรกิจ จากวิทยาลัยเทคโนโลยีสยาม

 งานการเมือง 
นิคม ก่อตั้งพรรคการเมืองขึ้นในปี 2561 โดยใช้ชื่อว่า "พรรคพลังปวงชนไทย" และเขาดำรงตำแหน่งหัวหน้าพรรค ต่อมาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 1 และได้รับเลือกตั้งเป็นสมาชิกสภาผู้แทนราษฎรสมัยแรก[โต ท่าน้ำ] "นิคม" สส.ปากกล้าดาวสภาดวงใหม่ ฉลองเงียบ  โดยในสมัยนั้นเขาเป็นหัวน้าพรรคการเมืองขนาดเล็ก (พรรคเสียงเดียว) เพียงพรรคเดียวที่ไม่ได้เข้าร่วมรัฐบาลกับพรรคพลังประชารัฐ สนับสนุนพลเอก ประยุทธ์ จันทร์โอชา เป็นนายกรัฐมนตรีทำความรู้จัก "พรรคพลังปวงชนไทย"

ต่อมาเขาถูกสมาชิกพรรคกล่าวหาว่าหลอกลวงในเรื่องค่าใช้จ่ายในการสนับสนุนผู้สมัครรับเลือกตั้งจี้กกต.ถอดถอน 'นิคม' พ้นส.ส. สังกัดพลังปวงชนไทย ในที่สุดในปี 2566 เขาจึงลาออกจากสมาชิกสภาผู้แทนราษฎรและสมาชิกพรรคพลังปวงชนไทยราชกิจจาฯ ประกาศ "พันธุ์ศักดิ์ ซาบุ" เลื่อนเป็น ส.ส. แทน "นิคม บุญวิเศษ" และสมัครเข้าเป็นสมาชิกพรรคเพื่อไทย กระทั่งได้รับเลือกตั้งเป็นสมาชิกสภาผู้แทนราษฎรอีกสมัย

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๗, เล่ม ๑๔๑ ตอนพิเศษ ๓ ข หน้า ๖, ๑๓ สิงหาคม ๒๕๖๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๑๐, ๒๒ มกราคม ๒๕๖๔
# จตุรเทพและแชมเปี้ยน (อนิเมะโปเกมอน)
นี่คือรายชื่อตัวละคร จตุรเทพและแชมเปี้ยน ที่ปรากฏตัวในซีรีส์โปเกมอนฉบับอนิเมะ ทั้งนี้ได้รวบรวมรายชื่อตั้งแต่ อนิเมะภาคแรก จนถึง มุ่งมั่นสู่โปเกมอนมาสเตอร์ เท่านั้น

 รายชื่อจตุรเทพและแชมเปี้ยน 
 ภูมิภาคคันโต 
 วาตารุ (ワタル)
 ชิบะ (シバ)
 คิคุโกะ (キクコ)
 คันนะ (カンナ)

 ภูมิภาคโจโตะ 
 วาตารุ (ワタル)
 อิซุกิ (イツキ)
 คาเรน (カリン)
 เคียว (キョウ)
 ชิบะ (シバ)

 ภูมิภาคโฮเอ็น 
 มิคุริ (ミクリ)
 ซึวาบูกิ ไดโกะ (ツワブキ・ダイゴ)
 เกนจิ (ゲンジ)
 คาเกตสุ (カゲツ)
 ฟูโย (フヨウ)
 พริม (プリム)

 ภูมิภาคชินโอ 
 ชิโรนะ (シロナ)
 โกโย (ゴヨウ)
 เรียว (リョウ)
 โอบะ (オーバ)
 คิคุโนะ (キクノ)

 ภูมิภาคอิชชู 
 อาเดคุ (アデク)
 ไอริส (アイリス) 
 เเคทเทอเรีย (カトレア)
 ชิกิมิ (シキミ)
 จิมะ (ギーマ)
 เรนบู (レンブ)

 ภูมิภาคคาลอส 
 คาร์เนท์ (カルネ)
 ซุมิ (ズミ)
 กันบิ (ガンピ)
 ปากิระ (パキラ)
 ดราซิน่า (ドラセナ)

 ภูมิภาคอโลลา 
 ซาโตชิ (サトシ)

 ภูมิภาคกาลาร์ 
 แดนดี้ (ダンデ)

 หมายเหตุ 

 ข้อมูลเกี่ยวข้อง 

*
# ยิมลีดเดอร์ (อนิเมะโปเกมอน)
นี่คือรายชื่อตัวละครยิมลีดเดอร์ผู้ดูแลสถานที่ โปเกมอนยิม ที่ปรากฏตัวในซีรีส์โปเกมอนฉบับอนิเมะ ทั้งนี้ได้รวบรวมรายชื่อยิมลีดเดอร์ตั้งแต่ อนิเมะภาคแรก จนถึง มุ่งมั่นสู่โปเกมอนมาสเตอร์ เท่านั้น

 รายชื่อยิมลีดเดอร์ 
 ภูมิภาคคันโต 
 ทาเคชิ (タケシ) 
 คาสึมิ (カスミ) , ซากุระ (サクラ) , อายาเมะ (アヤメ) , โบตั๋น (ボタン)
 แม็กทิส (マチス) 
 เอริกะ (エリカ)
 นัตสึเมะ (ナツメ)
 เคียว (キョウ)
 คาสึระ (カツラ)
 ซาคากิ (サカキ)

 หมู่เกาะออเรนจ์ 
 อาสึมิ (アツミ)
 แดน (ダン)
 จีกี้ (ジギ)
 รูริโกะ (ルリコ)
 ยูจิ (ユウジ)

 ภูมิภาคโจโตะ 
 ฮายะโตะ (ハヤト)
 ซึกุชิ (ツクシ)
 อาคาเนะ (アカネ)
 มัตสึบะ (マツバ)
 ชิชีมะ (シジマ)
 มิคัง (ミカン)
 ยานากิ (ヤナギ)
 อิบุกิ (イブキ)

 ภูมิภาคโฮเอ็น 
 ซึสึจิ (ツツジ)
 โทคิ (トウキ)
 เท็ตเซน (テッセン)
 อาสึนะ (アスナ)
 เซนริ (センリ)
 นากิ (ナギ)
 ฟูและรัน (フウとラン)
 อาดัน (アダン)

 ภูมิภาคชินโอ 
 เฮียวตะ (ヒョウタ)
 นาทาเนะ (ナタネ)
 ซุโมโมะ (スモモ)
 หน้ากากแมกซิมัม (マキシマム仮面)
 เมริทซ่า (メリッサ)
 โทกัง (トウガン)
 ซุซุนะ (スズナ)
 เด็นจิ (デンジ)

 ภูมิภาคอิชชู 
 เด็นโตะ (デント), พ็อต (ポッド), และ คอน (コーン)
 อาโรเอะ (アロエ)
 อาร์ตี้ (アーティ)
 คาสึมิเระ (カミツレ)
 เยอร์คอน (ヤーコン)
 ฟูโร่ (フウロ)
 ฮาจิคุ (ハチク)
 โฮมิกะ (ホミカ)
 ชากะ (シャガ)
 ชิซุอิ (シズイ)
 ชาเรน (チェレン)

 ภูมิภาคคาลอส 
 วิโอลา (ビオラ)
 ซาคุโร่ (ザクロ)
 โคลนี่ (コルニ)
 ฟุคุจิ (フクジ)
 ซิตรอน (シトロン)
 มาร์ช (マーシュ)
 โกจิคะ (ゴジカ)
 อุรุพ (ウルップ)

 ภูมิภาคอโลลา 
 ริวคิ (リュウキ)

 ภูมิภาคกาลาร์ 
 ไซโต (サイトウ)
 คิบานะ (キバナ)
 โปปุระ (ポプラ)
 ออเนียน (オニオン)
 เนสึ (ネズ)

 หมายเหตุ 

 ข้อมูลเกี่ยวข้อง 

*
# รูปปั้นคลอดลูกดัมบาร์ตันโอกส์
รูปปั้นคลอดลูกดัมบาร์ตันโอกส์  เป็นรูปปั้นหินสกัพพอไลต์รูปสตรีคลอดลูกในท่านั่งยอง ซึ่งเป็นไปได้ว่าเป็นของแอซเท็ก จัดแสดงอยู่ในฐานะส่วนหนึ่งของของสะสมของดัมเบอร์ตันโอกส์ สหรัฐ นักวิชาการจำนวนมากเชื่อว่าเป็นชิ้นงานยุคก่อนโคลัมเบีย ในขณะที่บางส่วนเชื่อว่าสร้างขึ้นมาในภายหลัง เป็นไปได้ว่าในศตวรรษที่ 19 รูปปั้นนี้มีความสูง 20.2 เซนติเมตร

การกล่าวถึงแรก ๆ ถึงรูปปั้นนี้มาจาก Ernest-Théodore Hamy ซึ่งเห็นรูปปั้นนี้ครั้งแรกในร้านขายของเก่าแห่งหนึ่งในปารีส ต่อมารูปปั้นนี้ถูกซื้อโดยสูตินรีแพทย์และนักสะสมชาวฝรั่งเศส Alban Ribemont-Dessaignes ในปี 1947 รูปปั้นนี้ได้กลายมาเป็นของรอเบิร์จ วูดส์ บลิสส์ ผู้ก่อตั้งดัมบาร์ตันโอกส์

บทความทางวิชาการชิ้นที่เก่าแก่ที่สุดเกี่ยวกับรูปปั้นนี้เป็นผลงานเขียนโดย Ernest-Théodore Hamy ในปี 1899 โดยเรียกรูปปั้นนี้ว่า "โดดเด่นเป็นพิเศษสุด ๆ ในประวัติศาสตร์ศิลปะเม็กซิกัน" ("absolutely unique in the history of Mexican art") ในปี 1906 เขาตีพิมพ์บทความหนึ่งในวารสาร Journal de la Société des Américanistes ระบุว่ารูปปั้นนี้มีที่มาจากเม็กซิโกยุคก่อนโคลัมเบีย และเป็นรูปของเทพีแอซเท็กนามว่า Ixcuina หรือ Tlazolteotl นักวิชาการ เช่น พาล เคเลเมน, มิกูเอลอโควาร์รูบีอัส, จอห์น แอลเดิน เมสัน, ไมเคิล ดี โค และ เจฟฟรีย์ คิล์ทเทอร์ เชื่อว่ารูปปั้นนี้เป็นของแท้ คนอื่น ๆ เช่น Claude-François Baudez และ Esther Pasztory ตั้งคำถามเกี่ยวกับลักษณะเชิงรูปแบบของรูปปั้น มีการตั้งคำถามถึงความแท้จริงของรูปปั้นนี้บนพื้นฐานของความสามารถทางหัตถกรรมเชิงเทคนิกเมื่อเปรียบเทียบกับข้อจำกัดของศิลปะในยุคก่อนโคลัมเบีย
# อมันปุรี
อมันปุรี (, เขียนในรูปแบบ AMANPURI) เป็นรีสอร์ทหรูที่บริหารงานโดย บริษัท อันดามัน รีสอร์ท จำกัด ในเครืออมันรีสอร์ท อินเตอร์เนชันแนล โดยเป็นโครงการระดับเรือธงของเครือ ชื่อของโครงการนี้หมายถึง 'สถานที่แห่งสันติภาพ' ใน ภาษาสันสกฤต ตั้งอยู่บนชายฝั่งตะวันตกของเกาะภูเก็ต บนสวนมะพร้าวที่มองเห็นทะเลอันดามัน และรวมถึงหาดพันทรีที่ทอดยาว

 ประวัติ 
เอเดรียน เซชา ผู้ก่อตั้งบริษัทอมันรีสอร์ท ได้มาเที่ยวภูเก็ต และกำลังมองหาสถานที่สำหรับสร้างบ้านพักตากอากาศหรู เขาพบสวนมะพร้าวใกล้หาดพันทรีซึ่งเขามองว่าเป็นทำเลที่ดีเยี่ยม จึงเปลี่ยนแผนเป็นการสร้างบูติกรีสอร์ทขนาดเล็ก โดยความร่วมมือกับเพื่อนของเขา ซึ่งใช้เงินของตัวเองเป็นหลัก เนื่องจากไม่มีธนาคารใดจะให้เครดิตสำหรับโครงการนี้ที่มีห้องพักจำนวนน้อย

รีสอร์ทแห่งนี้มีการวางแผนก่อสร้างมาตั้งแต่ ค.ศ. 1985 และเปิดทำการในปี ค.ศ. 1988 ด้วยมูลค่า 4 ล้านเหรียญสหรัฐ ออกแบบโดยสถาปนิกชาวอเมริกัน เอ็ด ทัทเทิล ซึ่งได้รับแรงบันดาลใจจากสถาปัตยกรรมวัดไทยแบบดั้งเดิม โดยเฉพาะในกรุงศรีอยุธยาซึ่งเป็นเมืองหลวงเก่าของไทย

 สิ่งอำนวยความสะดวก 
รีสอร์ทประกอบด้วยห้องพักในลักษณะศาลาไทย 40 ห้อง และวิลลา 44 หลัง กระจายอยู่บนพื้นที่  บนแหลมทางด้านเหนือของหาดพันทรี วิลล่าแต่ละหลังมีสระว่ายน้ำ, ห้องรับประทานอาหาร, ห้องนั่งเล่น, ห้องครัว และห้องนอนสูงสุด 9 ห้อง

อมันปุรีมีสระว่ายน้ำหลักขนาด 27 เมตร และสระสี่เหลี่ยมขนาด 20 เมตร จากชายหาด มีแพดเดิลบอร์ด, อุปกรณ์ดำน้ำตื้น รวมทั้งอุปกรณ์สำหรับเล่นวินด์เซิร์ฟ, ดำน้ำตื้น และพายเรือคายักบนหาดพันซี รีสอร์ทยังให้บริการล่องเรือไปยังสถานที่ใกล้เคียง ทั้งแบบไปเช้าเย็นกลับและการเช่าเหมาลำแบบค้างคืน นอกจากนี้ยังมีบีชคลับ, ห้องสมุด, สนามเทนนิส 6 สนาม, ห้องออกกำลังกาย, สตูดิโอพิลาทิส, ห้องประชุม และร้านค้าขนาดเล็ก พร้อมด้วยร้านอาหารและบาร์ 4 แห่ง ให้บริการอาหารอิตาลี, อเมริกาใต้ และญี่ปุ่น อีกทั้งยังมีอมันสปาซึ่งมีห้องทรีทเมนท์ 6 ห้องอีกด้วย
# สู่หลีหู
สู่หลีหู (ดำรงตำแหน่ง 102-101 ปีก่อน ค.ศ.) เป็นผู้ปกครองจักรวรรดิซฺยงหนูที่ดำรงตำแหน่งต่อจากเออร์ฉานอฺวี๋ หลานชาย ใน 102 ปีก่อน ค.ศ. เขาเป็นน้องชายของอูเหว่ย์ฉานอวี๋

เผ่าซฺยงหนูเข้ารุกรานติ้งเซียง อฺวิ๋นจง จางเย่ และจิ่วเฉฺวียนใน 101 ปีก่อน ค.ศ.

สู่หลีหูเสียชีวิตเมื่อ 101 ปีก่อน ค.ศ. โดยเฉี่ยตีโหวฉานอฺวี๋ น้องชายของเขา เข้าดำรงตำแหน่งนี้ต่อ
# ถงจื้อ (ศัพท์)
ถงจื้อ  เป็นศัพท์หนึ่งที่ใช้ในประเทศจีน มีความหมายหลากหลายในบริบทต่าง ๆ มาตั้งแต่คริสต์ศตวรรษที่ 20

เริ่มแรกคำนี้ถูกนำมาใช้ในภาษาจีนพื้นถิ่นโดยซุน ยัตเซ็นเพื่อกล่าวถึงผู้ติดตามของเขา (ก๊กมินตั๋ง) ต่อมาหลังการก่อตั้งสาธารณรัฐประชาชนจีน คำนี้ถูกใช้เพื่อหมายถึง "สหาย" ในความหมายของคอมมิวนิสต์ คำนี้ใช้เรียกเกือบทุกคนไม่ว่าจะเพศชายหรือหญิง เด็กหรือผู้ใหญ่ อย่างไรก็ตาม ในช่วงไม่กี่ปีที่ผ่านมา ความหมายของคำนี้เลิกใช้กันทั่วไปแล้วยกเว้นในวาทกรรมของพรรคคอมมิวนิสต์จีนและในหมู่คนรุ่นเก่าChou Wah-shan, p. 2

ส่วนในมาเก๊าและฮ่องกง คำนี้ส่วนใหญ่มักหมายถึงกลุ่มบุคคลที่มีความหลากหลายทางเพศ (LGBT) แทนที่จะเป็นความหมายทางการเมืองแบบดั้งเดิม

 ทางการเมือง 
คำนี้ยังคงใช้ในบริบทที่เป็นทางการระหว่างสถานะทางการเมืองทั้งในจีนแผ่นดินใหญ่และไต้หวัน 

ในพรรคคอมมิวนิสต์จีน การจัดประเภทบุคคลว่าเป็น "สหาย" มีความสำคัญยิ่งสำหรับบุคคลที่ถูกประณามหรือลดตำแหน่ง เพราะมันบ่งชี้ว่าพรรคไม่ได้ปฏิเสธบุคคลนั้นโดยสิ้นเชิงว่าเป็นสมาชิกพรรค 

ในไต้หวัน คำนี้ยังคงใช้อย่างเป็นทางการในทางการเมือง ตัวอย่างเช่น เซี่ย ฉางถิง กล่าวหลังแพ้การเลือกตั้งประธานาธิบดีสาธารณรัฐจีนเมื่อ ค.ศ. 2008 ว่า "สหายหลายคนหวังว่าฉันจะอยู่ได้จนถึงวันที่ 25 พฤษภาคม" (很多同志希望我能夠留到五月二十五日)凝聚黨內團結　謝長廷：我決定留到五二五 

ในเดือนตุลาคม ค.ศ. 2016 คณะกรรมาธิการกลางพรรคคอมมิวนิสต์จีนออกคำสั่งขอความร่วมมือให้สมาชิกพรรคทั้ง 90 ล้านคนเรียกกันและกันว่า "สหาย"

ทางทหาร
คำว่า "สหาย" อยู่ในข้อบังคับของกองทัพจีนว่าเป็น 1  ใน 3 วิธีที่เหมาะสมสำหรับการกล่าวทักทายสมาชิกอีกคนหนึ่งในกองทัพอย่างเป็นทางการ ตัวอย่างเช่น "สหาย" บวกกับยศหรือตำแหน่ง เช่น "สหายพันเอก" หรือเรียกง่าย ๆ ว่า "สหาย" เมื่อขาดข้อมูลเกี่ยวกับยศของบุคคลนั้น

 ในมาเก๊าและฮ่องกง
# สิงโตหญิงเกว็นน็อล
สิงโตหญิงเกว็นน็อล  เป็นรูปปั้นเมโสโปเตเมียอายุ 5,000 ปี ที่ระบุว่าพบในแบกแดด ประเทศอิรัก แสดงรูปของมนุษย์สิงโตแบบมานุษยรูปนิยม รูปปั้นนี้ถูกขายไปด้วยราคา 57.2 ล้านดอลล่าร์สหรัฐที่การประมูลของซอเธบีส์เมื่อวันที่ 5 ธันวาคม 2007 รูปปั้นนี้เดิมเป็นสมบัติของนักสะสมอาลาสแตร์ แบรดลีย์ มาร์ตินซึ่งได้รูปปั้นนี้ในปี 1948 จากของสะสมของโจเซฟ บรัมเมอร์ และตั้งจัดแสดงอยู่ที่พิพิธภัณฑ์ศิลปะบรุกลินในนครนิวยอร์ก กระทั่งถูกประมูลขายไปในปี 2007 ชื่อ "Guennol" เป็นชื่อภาษาเวลส์ของชื่อมาร์ติน ซึ่งเป็นชื่อของนักสะสมhttp://www.sothebys.com/en/auctions/ecatalogue/2007/antiquities-n08373/lot.30.html  ในปี 1950 อีดิธ พอราดา บรรยายว่ารูปปั้นนี้น่าจะเป็นสิงโตหญิง เนื่องจากว่า "ส่วนโค้งแบบสตรีในร่างกายท่อนล่าง และไม่พบอวัยวะของเพศชาย" พร้อมทั้งยอมรับความเป็นไปได้ว่าอาจแทนสิ่งมีชีวิตไร้เพศPorada, Edith. “A Leonine Figure of the Protoliterate Period of Mesopotamia”, Journal of the American Oriental Society, Vol. 70, No. 4. (October–December 1950), p223.

เมื่อตอนการประมูลปี 2007 ราคานี้ถือเป็นราคาประมูลประติมากรรมที่สูงที่สุดในประวัติศาสตร์ มากกว่าผู้ครองสถิติเดิม ซึ่งคือ Tete de femme (Dora Maar) โดยปาโบล ปีกัสโซ กระทั่งในวันที่ 3 กุมภาพันธ์ 2010 ที่ซึ่งรูปหล่อรุ่นสองของ L'Homme qui marche I (Walking Man I) โดย Alberto Giacometti ถูกขายไปด้วยราคา 65,001,250 ยูโร (104,327,006 ดอลล่าร์สหรัฐ) เป็นประติมากรรมที่ถูกขายในการประมูลไปแพงที่สุดGiacometti Sculpture 'L'Homme qui marche I' Fetches $104.3 Million, World Record: Sotheby's 

รูปสลักนี้ทำมาจากหินปูน มีขนาดสูงราว 8 เซนติเมตร ซอเธบีส์บรรยายว่าชิ้นงานนี้เป็น "งานชั้นครูชิ้นสุดท้ายที่ทราบว่ามีอยู่ จากรุ่งอรุณแห่งอารยธรรม ที่ยังคงอยู่ในมือของนักสะสมส่วนบุคคล"Agence France-Presse, news.yahoo.com, 5 December 2007. ผู้ชำนาญการได้ประมาณราคาสูงสุดในการประมูลอยู่ที่ 14 ถึง 18 ล้านดอลล่าร์ในวันก่อนการประมูล ก่อนที่จะถูกประมูลไปด้วยราคาที่เอาชนะ Artemis and the Stag ซึ่งเป็นเจ้าของสถิติเดิมที่ถูกประมูลขายไปด้วยราคา 28.6 ล้านดอลล่าร์ กลายมาเป็นโบราณวัตถุที่ถูกประมูลขายไปด้วยราคาสูงที่สุดในประวัติศาสตร์Witmore, Christopher; and Omur Harmansah. The Endangered Future of the Past, 21 December 2007.
# กีฬาวูซูในเอเชียนเกมส์ 2022
กีฬาวูซูในเอเชียนเกมส์ 2022 จัดขึ้นที่ศูนย์กีฬาเซียวซานกัวลี่ หางโจว ประเทศจีน ตั้งแต่วันที่ 24–28 กันยายน ค.ศ. 2023

 กำหนดการแข่งขัน 
HฮีตFชิงชนะเลิศ

 ผู้ได้รับเหรียญรางวัล 
ชาย

หญิง

 ตารางสรุปเหรียญรางวัล 

 ประเทศที่เข้าร่วมแข่งขัน 
นักกีฬาทั้งหมด 196 คนจาก 28 ชาติเข้าร่วมการแข่งขันกีฬาวูซูในเอเชียนเกมส์ 2022 ดังนี้
# วัดถ้ำผาปู่
วัดถ้ำผาปู่ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลนาอ้อ อำเภอเมืองเลย จังหวัดเลย

วัดถ้ำผาปู่ แต่เดิมเป็นสำนักสงฆ์ สร้างเมื่อ พ.ศ. 2475 จนกระทั่ง พ.ศ. 2495 หลวงปู่คำดี ปภาโส ได้นำสานุศิษย์จากจังหวัดขอนแก่นมาจำพรรษาและสร้างถาวรวัตถุ เช่น ศาลา หอระฆัง กุฏิ และได้ตั้งเป็นวัดฝ่ายธรรมยุติกนิกาย ได้รับพระราชทานวิสุงคามสีมาเมื่อ พ.ศ. 2511 พ.ศ. 2521 นายเจมส์ เพนนี นักศึกษาปริญญาเอกคณะมานุษยวิทยา มหาวิทยาลัยเพนซิลเวเนีย ได้ร่วมสำรวจกับโครงการโบราณคดีภาคตะวันออกเฉียงเหนือของกรมศิลปากร เริ่มมีการค้นพบภาพเขียนสีในเขตจังหวัดเลย ต่อมาเมื่อ พ.ศ. 2526 อาจารย์ปฐมฤกษ์ เกตุทัต จากคณะโบราณคดี มหาวิทยาลัยศิลปากร ได้เข้าสำรวจและพบภาพเขียนสีอยู่บนเพิงผาวัดถ้ำผาปู่ จังหวัดเลยกรมศิลปากร. "วัดถ้ำผาปู่" ระบบภูมิสารสนเทศ แหล่งมรดกทางศิลปวัฒนธรรม. (ออนไลน์). เข้าถึงเมื่อ 26 กันยายน 2566. เข้าถึงจาก http://gis.finearts.go.th/fineart/

ภายในวัดมีถ้ำผาปู่อยู่ใต้ภูเขาหิน มีพระพุทธรูปประดิษฐ์อยู่ภายในถ้ำ และมีหินงอก หินย้อย บริเวณภายนอกถ้ำเป็นแหล่งอาศัยของค่างแว่น ชะนี และลิง หลักฐานทางโบราณคดีที่พบ ได้แก่ ภาพเขียนสียุคก่อนประวัติศาสตร์ ซึ่งกรมศิลปากรเคยสำรวจพบตั้งแต่ พ.ศ. 2526 จำนวน 6 ภาพ อยู่สูงจากพื้นดินประมาณ 3–5 เมตร ทั้ง 6 ภาพ ได้แก่ ภาพที่ 1 ภาพเส้นคู่ขนาน 3 เส้น ขนาดสูงประมาณ 1 เมตร ภาพที่ 2 ภาพรูปสามเหลี่ยมทึบต่อกันขนานด้วยเส้นสองข้าง ภาพที่ 3 ภาพสี่เหลี่ยมบรรจุรูปสามเหลี่ยมทึบภาพที่ 4 ภาพแถบเส้นทึบตั้งฉากกับเส้นทึบในแนวนอน สูง 49 เซนติเมตร ภาพที่ 5 ภาพรูปสามเหลี่ยมผืนผ้าทึบ สูง 74 เซนติเมตร และภาพที่ 6 ภาพวงกลมเส้นหยักและเส้นตรงผสมกัน นอกจากนี้ภายในวัดยังมีพิพิธภัณฑ์หลวงปู่คำดี ปภาโส วัดยังมีเจดีย์ของหลวงปู่คำดี ปภาโส ที่บริเวณด้านหน้าทางเข้าวัดถ้ำผาปู่ สร้างขึ้นเมื่อ พ.ศ. 2536 เพื่อเป็นอนุสรณ์สถานที่พระราชทานเพลิงศพหลวงปู่คำดี สร้างเสร็จเมื่อ พ.ศ. 2537
# สึปปาริวอส์
สึปปาริวอส์ (, , "สงครามค้างชำระ") เป็นวิดีโอเกมแอ็กชันสำหรับแฟมิลีคอมพิวเตอร์ โดยเป้าหมายคือการยึดครองพื้นที่ของศัตรูทั้งหมดและเอาชนะหัวหน้าแก๊งที่ชั่วร้าย แม้ว่าเกมนี้จะเปิดตัวในประเทศญี่ปุ่นเท่านั้น แต่พวกนักเลงต่อสู้โดยไม่มีอาวุธใด ๆ และระดับความรุนแรงก็ไม่รุนแรงเมื่อเทียบกับเกมที่เกี่ยวข้องกับแก๊งในเวลาต่อมา

 รูปแบบการเล่น 

 ยุทธศาสตร์ 
thumb|right|คู่แก๊งข้างถนนที่ควบคุมด้วยคอมพิวเตอร์ขณะต่อสู้กันบนถนนในเมือง

เมื่อหัวหน้าแก๊งหลักพ่ายแพ้ในโหมดสึปปาริวอส์ (ツッパリウォーズ) หรือสึปปาริสกูล (ツッパリスク) สมาชิกที่เหลือของแก๊งจะเปลี่ยนสมาชิกภาพเป็นแก๊งสีเทาที่ไม่มีผู้นำ ด้วยเหตุนี้ พื้นที่ทั้งหมดที่เป็นของผู้นำที่ถูกสังหารในการต่อสู้จึงกลายเป็นพื้นที่ที่เป็นกลาง โดยมีตัวเลขที่อธิบายถึงกำลังกองทัพของ "แก๊งที่ไม่เข้าข้างใด" ซึ่ง "แก๊งที่ไม่เข้าข้างใด" เหล่านี้จะพยายามปกป้องเขตอิทธิพลของตน และเพื่อให้แก๊งค์ที่มีสี (แดง, น้ำเงิน หรือเขียว) ใช้เขตเป็นของตนเอง พวกเขาจะต้องกำจัดพวกนักเลงทั้งหมดในพื้นที่นั้นให้หมด อย่างไรก็ตาม การรุกรานสามารถยกเลิกได้ก่อนที่จะเริ่มต้นด้วยการพูดว่า "ไม่" เมื่อถูกขอให้ต่อสู้ (たたかい, "การต่อสู้")

โชคดีที่แก๊งที่ไม่เข้าข้างใดไม่มีความสามารถในการบุกรุกดินแดนของแก๊งสีแดง, น้ำเงิน หรือเขียว เกมนี้มีสามระดับความยากสำหรับบรรดาคู่ต่อสู้ที่เป็นคอมพิวเตอร์ และเกมที่เป็นไปได้ด้วยสองหรือสามสี (แต่ไม่เคยมีเพียงสีเดียว) หลังจากตั้งชื่อตัวละครแล้ว (ใช้อักษรญี่ปุ่น) ผู้เล่นจะเลือกใบหน้าเพื่อเป็นตัวแทนของหัวหน้าแก๊ง โดยหัวหน้าแก๊งสองคนที่เป็นคู่กรณีจะใช้เอนจินเกมต่อสู้โดยเฉพาะเพื่อจัดการความแตกต่าง ในขณะที่สมาชิกแก๊งแต่ละคนจะต่อสู้กันผ่านหน้าจอการประจัญบานโดยเฉพาะ ซึ่งหน้าจอการประจัญบานอนุญาตให้ผู้เล่นใช้เอฟเฟกต์พิเศษกำจัดคู่ต่อสู้ เช่น มอเตอร์ไซค์, พายุฟ้าคะนอง หรือแม้แต่การโทรด่วนไปยังหน่วยปราบจลาจลของตำรวจ

การทะเลาะวิวาททั้งหมดจะถูกจับเวลาด้วยตัวจับเวลาซึ่งไม่เคยได้เห็นในเกม นั่นหมายความว่าหากไม่มีผู้ชนะที่กำหนดภายในระยะเวลาหนึ่ง การทะเลาะวิวาทจะจบลงด้วยสถานการณ์ที่ต่างเอาชนะกันไม่ได้และจะไม่ได้รับหรือสูญเสียพื้นที่ การทะเลาะวิวาทสามารถเริ่มต้นใหม่ได้ทั้งในตาถัดไปของผู้เล่นหรือในตาของคู่ต่อสู้ เกมนี้มีแผนที่ที่แตกต่างกันแปดแผนที่ให้เลือกซึ่งแสดงถึงโลกในลักษณะที่คล้ายคลึงกับเกมกระดานอย่างริสก์ โดยมีเกาะที่มีสะพานแผ่นดินและแหล่งน้ำอยู่ ระหว่างการประจัญบาน ผู้เล่นสามารถย้าย (いどうし, "ไม่ใช่ในหมู่") สมาชิกแก๊งของตนจากพื้นที่หนึ่งไปอีกพื้นที่หนึ่งหรือจบตาทันที ซึ่งเป็นไปได้ที่ผู้เล่นจะย้ายสมาชิกแก๊งทั้งหมดออกจากพื้นที่ โดยเปลี่ยนให้กลายเป็นพื้นที่สีเทาที่ว่างเปล่าโดยไม่มีตัวเลขจำนวนคน

 การต่อสู้ 
นอกจากโหมดยุทธศาสตร์แล้ว ยังมีรูปแบบต่าง ๆ ของเกมที่เน้นไปที่การต่อสู้ข้างถนนโดยเฉพาะ โดยใช้โหมดอิจิพี ไททันเบตเทิล (1P タイマンバトル) หรือนิพี ไททันเบตเทิล (2P タイマンバトル) ด้วยตัวละคร 20 ตัว เกมนี้ถือว่าเป็นหนึ่งในลำดับที่มากที่สุดสำหรับเกมต่อสู้ 8 บิต เมื่อเทียบกับเกมเน็กเก็ตสึคากูโตเด็นเซ็ตสึที่มี 22 ตัวละคร, เท็นไกจิบูชิเครุนางูรุมี 16 ตัวละครใน ค.ศ. 1989 และจอยเมคไฟต์ซึ่งมี 36 ตัวละคร โดยจากตัวละครที่มีอยู่ 20 ตัว ผู้เล่นจะต้องเลือกห้าตัวและคอมพิวเตอร์จะต้องทำเช่นเดียวกัน เมื่อนักสู้คนหนึ่งพ่ายแพ้ เขาจะถูกกำจัดและถูกบังคับให้เล่นกับนักสู้คนต่อไป ซึ่งชัยชนะจะเกิดขึ้นได้เมื่อนักสู้คนที่ห้าของคู่ต่อสู้พ่ายแพ้
# รอย อิงคไพโรจน์
พลตำรวจเอก รอย อิงคไพโรจน์ (เกิด 6 สิงหาคม 2507) เป็นข้าราชการการเมืองและอดีตนายตำรวจและข้าราชการพลเรือนชาวไทย ปัจจุบันเป็นที่ปรึกษารองนายกรัฐมนตรี (ภูมิธรรม เวชยชัย) อดีตเลขาธิการสภาความมั่นคงแห่งชาติประกาศสำนักนายกรัฐมนตรีเรื่อง แต่งตั้งข้าราชการพลเรือน และรองผู้บัญชาการตำรวจแห่งชาติเปิดประวัติ “บิ๊กรอย อิงคไพโรจน์” ว่าที่ผบ.ตร.คนใหม่ ลำดับอาวุโสเบอร์ 1

 ประวัติ 
พลตำรวจเอก รอย มีชื่อเล่นว่า รอย เกิดเมื่อวันที่ 6 สิงหาคม พ.ศ. 2507 จบการศึกษาระดับชั้นมัธยมศึกษาตอนต้นจากโรงเรียนเซนต์คาเบรียล ระดับชั้นมัธยมศึกษาตอนปลายจากโรงเรียนเตรียมอุดมศึกษา โรงเรียนเตรียมทหาร รุ่น 24 (ตท.24) โรงเรียนนายร้อยตำรวจ รุ่น 40 (นรต.40) และปริญญาตรีสาขานิติศาสตร์ หลักสูตรรัฐประศาสนศาสตรมหาบัณฑิต M.P.A มหาวิทยาลัยรามคำแหง

 การทำงาน 
หลังจากจบการศึกษาจากโรงเรียนนายร้อยตำรวจ พลตำรวจเอก รอยได้เริ่มรับราชการในตำแหน่งรอง สว.ป.2 กก.7 ป., รอง สว.งานนโยบายและแผน ฝ่ายอำนวยการกองตำรวจสันติบาล ก่อนจะเลื่อนตำแหน่งขึ้นมาเรื่อย ๆ จนได้เป็นผู้ช่วยผู้บัญชาการตำรวจแห่งชาติ และรองผู้บัญชาการตำรวจแห่งชาติ

ต่อมาในการประชุมคณะกรรมการข้าราชการตำรวจ (ก.ตร.) ครั้งที่ 10/2566 เมื่อวันที่ 27 กันยายน พ.ศ. 2566 เดิมมีกระแสข่าวว่าที่ประชุมมีมติให้เลื่อนวาระการเลือกผู้บัญชาการตำรวจแห่งชาติคนใหม่สืบต่อจากพลตํารวจเอกดำรงศักดิ์ กิตติประภัสร์ ออกไปเป็นเดือนตุลาคม พร้อมกับมีมติให้พลตํารวจเอกรอยในฐานะรองผู้บัญชาการตำรวจแห่งชาติ อาวุโสลำดับที่ 1 เป็น รักษาราชการแทนผู้บัญชาการตำรวจแห่งชาติตั้ง "รอย อิงคไพโรจน์" อาวุโสลำดับที่ 1 นั่งรักษาการ ผบ.ตร. แต่ในเวลาต่อมามีการเลือกพลตำรวจเอก ต่อศักดิ์ สุขวิมล รองผู้บัญชาการตำรวจแห่งชาติซึ่งมีอาวุโสเป็นอันดับ 4 ขึ้นเป็นผู้บัญชาการตำรวจแห่งชาติคนที่ 14"พล.ต.อ.ต่อศักดิ์ สุขวิมล" ผงาด ผบ.ตร.คนที่ 14 และวันที่ 19 มีนาคม พ.ศ. 2567 เขาจึงได้รับการโปรดเกล้าให้เป็นเลขาธิการสภาความมั่นคงแห่งชาติ (นักบริหารระดับสูง) สำนักงานสภาความมั่นคงแห่งชาติ สำนักนายกรัฐมนตรี จนเกษียณอายุราชการ

ต่อมาหลังเกษียณอายุราชการ ในรัฐบาลแพทองธาร ชินวัตร เขาได้รับการแต่งตั้งเป็นที่ปรึกษารองนายกรัฐมนตรี (ภูมิธรรม เวชยชัย) ในวันที่ 5 พฤศจิกายน พ.ศ. 2567

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๕, เล่ม ๑๔๐ ตอนพิเศษ ๑ ข หน้า ๒๗๒, ๒๐ พฤศจิกายน ๒๕๖๖ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๐, เล่ม ๑๓๔ ตอนที่ ๔๗ ข หน้า ๒๘, ๒๘ กันยายน ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๑๖ ตอนที่ ๓ ข หน้า ๒๙๘, ๒๙ มกราคม ๒๕๔๒

 หมายเหตุ
# กีฬายกน้ำหนักในเอเชียนเกมส์ 2022
กีฬายกน้ำหนักในเอเชียนเกมส์ 2022 จัดขึ้นที่โรงยิมศูนย์กีฬาเซียวซาน หางโจว ประเทศจีน ตั้งแต่วันที่ 30 กันยายน – 7 ตุลาคม ค.ศ. 2023

 กำหนดการแข่งขัน 
HฮีตFชิงชนะเลิศ

 ผู้ได้รับเหรียญรางวัล 
ชาย

Flyweight(−58 kg) Bantamweight(−63 kg) Featherweight(−68 kg) Welterweight(−80 kg) Heavyweight(+80 kg) 

หญิง
Flyweight(−49 kg) Bantamweight(−53 kg) Featherweight(−57 kg) Welterweight(−67 kg) Heavyweight(+67 kg) 

 ตารางสรุปเหรียญรางวัล 

 ประเทศที่เข้าร่วมแข่งขัน 
นักกีฬาทั้งหมด 205 คนจาก 33 ชาติจะแข่งขันกีฬายกน้ำหนักในเอเชียนเกมส์ 2022: